Greta Thunberg

Category:Biography with signature
Category:Articles with hCards

Si Greta Tintin Eleonora Ernman Thunberg ay ipinanganak noong 3 Enero 2003. Sya ay isang Swedish aktibasta sa kapaligiran na kilala sa paghamon sa mga pinuno ng mundo na gumawa ng agarang aksyon para sa climate change mitigation. 

Nagsimula ang aktibismo sa klima ni Thunberg nang hikayatin niya ang kanyang mga magulang na gumawa ng mga pagbabago sa kanilang pamumuhay na magpapababa sa carbon footprint ng kanyang pamilya. Sa edad na 15, nagsimulang lumiban sa pagpasok sa paaralan si Thunberg noong Agosto 20, 2018, na nangakong babalik lamang kapag natapos na ang pambansang halalan sa Sweden sa pagtatangkang maimpluwensyahan nito ang resulta. Nagprotesta siya sa labas ng Swedish parliament kung saan nanawagan siya para sa mas malakas na aksyon para sa pagbabago ng klima sa pamamagitan ng paghawak ng isang  (School Strike for Climate) at namigay ng mga flyer na may lagda nya at nagbibigay-kaalaman tungkol sa Climate Change.  Pagkatapos ng halalan, nagsalita si Thunberg sa harap ng kanyang mga tagasuporta, at sinabi sa kanila na gamitin ang kanilang mga telepono para kunan siya. Pagkatapos ay sinabi niya na ipagpapatuloy niya ang kanyang welga sa paaralan para sa klima tuwing Biyernes hanggang sa sumunod ang Sweden sa 2015 Paris climate agreement.  Ang kabataan at pagsasalita ni Thunberg ay naging dahilan ng kanyang pag-angat at pagiging kilala sa buong mundo. 

Di-nagtagal pagkatapos ng unang welga sa paaralan ni Thunberg para sa protesta sa klima, ang ibang mga mag-aaral ay nakibahagi na rin sa mga katulad na protesta sa kanilang komunidad. Pagkatapos ay nagkaisa at nag-organisa sila ng welga sa paaralan para sa kilusang klima sa ilalim ng bandila na Fridays for Future. Pagkatapos magsalita ni Thunberg sa 2018 United Nations Climate Change Conference, nagaganap ang lingguhang protesta ng mga estudyante para sa climate strike tuwing Biyernes sa buong mundo. Noong 2019, maraming pinag-ugnay na protesta sa maraming lungsod ang sinalihan ng mahigit isang milyong estudyante .  Para maiwasan ang carbon-intensive na paglipad, naglayag si Thunberg sakay ng carbon-free yacht mula Plymouth, England, patungong New York City kung saan siya dumalo at humarap sa 2019 UN Climate Action Summit.  Sa kanyang talumpati, pinagalitan ni Thunberg ang mga pinuno ng mundo sa pamamagitan ng pagsigaw ng " How dare you " bilang pagtukoy sa kanilang inaakalang kawalang-interes at kawalan ng pagkilos sa krisis sa klima. Ang kanyang paalala ay naging ulo ng mga balita sa buong mundo.   

Ang pag-akyat ni Thunberg sa katanyagan sa mundo ay naging dahilan upang siya ay maging pinuno sa komunidad ng mga aktibista patungkol sa usaping  klima.  Nakaharap din niya ang mabibigat na batikos, na karamihan ay kinukutya siya bilang isang walang muwang na tinedyer.  Ang impluwensya ni Thunberg sa entablado ng mundo ay inilarawan ng The Guardian at iba pang media outlet bilang "Greta effect".  Nakatanggap siya ng maraming parangal , kabilang ang isang honorary Fellowship ng Royal Scottish Geographical Society, kasama ito sa Time ' 100 most influential people, bilang pinakabatang <i id="mwTA">Time</i> Person of the Year, kasama sa <i id="mwTg">Forbes</i> list ng The World's 100 Most Powerful Women noong 2019,  at maraming nominasyon para sa Nobel Peace Prize .   

Pagkatapos ng kanyang pag-aaral sa high school noong Hunyo 2023, nagsimulang lumaki ang kanyang mga taktika sa protesta.  Kasama sa kanyang mga protesta ang pagsuway sa mga ligal na utos ng magkaka-hiwalay—mapayapa ngunit mapanlaban na mga pagharap sa pulisya—na humantong sa mga pag-aresto at paghatol. 

Mga sanggunian

Kategorya:Mga Tao ng Taon ng magasing Time
Kategorya:Nabubuhay na mga tao
Kategorya:Ipinanganak noong 2003